FSMART ชูคาเฟ่อัตโนมัติ-แบงกิ้งเอเย่นต์ แหล่งรายได้ใหม่ ดึงความสนใจกองทุนไทย-เทศ
FSMART ชูคาเฟ่อัตโนมัติ “เต่าบิน”-ธุรกิจแบงกิ้งเอเย่นต์ แหล่งรายได้ใหม่ ดึงความสนใจกองทุนไทย-เทศ
FSMART ชูคาเฟ่อัตโนมัติ “เต่าบิน”-ธุรกิจแบงกิ้งเอเย่นต์ แหล่งรายได้ใหม่ ดึงความสนใจกองทุนไทย-เทศ
19 เม.ย. 2564

บริษัท ฟอร์ท สมาร์ท เซอร์วิส จำกัด (มหาชน) หรือ FSMART ระบุว่า ภายหลังจากบริษัทเปิดตัวคาเฟ่อัตโนมัติ “เต่าบิน” และรุกธุรกิจแบงกิ้ง เอเย่นต์ เต็มสูบ เพื่อให้ตู้บุญเติมที่กระจายอยู่ 130,000 ตู้ทั่วประเทศ โดยทำหน้าที่เป็นธนาคารชุมชนแทนสาขาแบงก์พาณิชย์ ที่ให้บริการรับฝากเงิน-โอนเงิน และเตรียมเปิดให้ถอนเงินสดจากตู้บุญเติมได้ พร้อมลุยให้บริการ อี-วอลเล็ท ที่กำลังโตเต็มที่
ทั้งนี้ส่งผลให้มีกองทุนทั้งในและต่างประเทศ ขอเข้ามาขอข้อมูลการเติบโตของธุรกิจที่ตั้งเป้ายอดใช้บริการผ่าน “ตู้บุญเติม” โตปีละ 20%  เพราะธุรกิจแบงกิ้ง เอเย่นต์ และคาเฟ่อัตโนมัติ ถือเป็น New S-curve แหล่งรายได้ใหม่ของ FSMART ที่จะสร้างการเติบโตของรายได้และกำไร นอกจากบริการเติมเงินและจ่ายค่าบริการต่างกว่า 80 บริการ
โดยจะเร่งขยายติดตั้งคาเฟ่อัตโนมัติ “เต่าบิน” ให้ได้ 20,000 ตู้ ภายใน 3 ปี ตั้งเป้ายอดขายเฉลี่ยเพียง 30 แก้วต่อวันต่อตู้เท่านั้น ก็จะทำยอดขายรวมได้ถึงวันละ 600,000 แก้ว สร้างรายได้ปีละกว่า 5,000 ล้านบาท
 